2005માં સિદ્ધરમૈયા કોંગ્રેસમાં જોડાયા હતા. તેઓ કુરુબા નેતા હતા. યાદવ – આહિર કર્ણાટકમાં પણ ઓબીસી ગણાય છે અને તેમને કુરુબા તરીકે ઓળખવામાં આવે છે. કુરુબાનો એક અર્થ થાય છે ભરોસો રાખવો. ભરોસાપાત્ર જ્ઞાતિ તરીકે ગૌરવ લેનારા કુરુબાના નેતા સિદ્ધરમૈયાએ લિંગાયત અને વોક્કાલિગા સામે ઓબીસી જૂથ ફરી મજબૂત કર્યું. કોંગ્રેસની ફોર્મુલા અહીં તેમને કામ આવી અને ઓબીસી સાથે અલ્પસંખ્યાતરુ અને દલિતરુ જોડીને અહિન્દા થિયરીને મજબૂત કરી. યુપી – બિહારમાં મુસ્લિમ-યાદવના જૂથ સાથે દલિત જૂથ જોડાઈ શક્યું નથી, કેમ કે દલિત નેતાગીરી પોતાની રીતે મજબૂત થઈ છે. પણ કર્ણાટકમાં મજબૂત દલિત નેતાગીરી ના હોવાથી અહિન્દામાં તે જોડાઈ છે. ગુજરાતમાં કોંગ્રેસે આદિવાસી અને દલિત સમર્થન ગુમાવ્યું તેથી ખામ થિયરી નકામી થઈ હતી.